На основу чл. 7. и 8. Одлуке о давању стана у јавној својини Града Новог Сада у непрофитни закуп као вид стамбене подршке („Службени лист Града Новог Сада“, бр. 43/19 и 16/25) и Одлуке Градског већа Града Новог Сада, број 020-99/2026-II од 27.07.2026. године, о покретању поступка давања стана у јавној својини Града Новог Сада у непрофитни закуп, Стамбена комисија за давање стана у јавној својини Града Новог Сада у непрофитни закуп, расписује

Ј А В Н И    П О З И В 
   ЗА ДАВАЊЕ СТАНА У ЈАВНОЈ СВОЈИНИ ГРАДА НОВОГ САДА
У НЕПРОФИТНИ ЗАКУП КАО ВИД СТАМБЕНЕ ПОДРШКЕ 

I.
Позивају се заинтересована лица да поднесу захтев за давање стана у јавној својини Града Новог Сада у непрофитни закуп као вид стамбене подршке и тиме реше стамбену потребу за себе и своје породично домаћинство.

II.
Одлуком о Програму стамбене подршке давањем стана у јавној својини Града Новог Сада у непрофитни закуп („Службени лист Града Новог Сада“, број 45/25) утврђени су станови у јавној својини Града Новог Сада који се дају у непрофитни закуп, као вид стамбене подршке, и то:
	Р. бр.
	Адреса
	Парцела, КО
	Спрат
	Број стана
	
П (м2)

	Собност
	Бр.чл.
пород.
дом.

	1.
	Нови Сад, 
Футошки пут 16ц
	Парцела 7988, КО Нови Сад I, објекат 1
	први
	44
	42
	једнособан
	2

	2.
	Нови Сад, Бранислава Бороте 7
	Парцела 7797/5, КО Нови Сад I, објекат 1
	пети
	29
	42
	једнособан
	2

	3.
	Нови Сад, Новосадског сајма 52 
	Парцела 6688, КО Нови Сад I, објекат 1 
	приземље
	1
	47
	једноипособан
	3

	4.
	Нови Сад, 
Милеве Марић 27
	Парцела 727/5, КО Нови Сад IV, објекат 1 
	први
	214
	53
	једноипособан
	3

	5.
	Нови Сад, Веселина Маслеше 150
	Парцела 3659/8, КО Нови Сад I, објекат 1 
	приземље
	2
	62
	двособан
	4



III.
Захтев може поднети лице које: 
· је држављанин Републике Србије,  
·   са члановима свог породичног домаћинства има пребивалиште на истој адреси на територији Града Новог Сада у континуитету најмање 3 (три) године до дана објављивања Јавног позива, 
·   са члановима свог породичног домаћинства нема у својини, сусвојини или државини стан или породичну кућу на територији Републике Србије нити су стан или породичну кућу отуђили/поклонили/заменили у претходних 3 (три) године од дана расписивања Јавног позива,
·   је без стана и не може сопственим средствима да реши стамбену потребу по тржишним условима за себе и своје породично домаћинство,
·    је корисник права на новчану социјалну помоћ у смислу закона који уређује социјалну заштиту - самохрани родитељ детета са сметњама у развоју, инвалидитетом или оболелог од тешких болести.
Захтев се подноси сходно броју чланова породичног домаћинства подносиоца захтева, тако да двочлана домаћинства могу конкурисати за станове из тачке II. под редним бр. 1. и 2, трочлана домаћинства за станове из тачке II. под редним бр. 3. и 4, и четворочлано домаћинство за стан из тачке II. под редним бројем 5.

IV.
Чланом породичног домаћинства подносиоца захтева сматрају се лица која заједно станују са подносиоцем захтева и то:
· његов супружник и ванбрачни партнер, 
· деца рођена у браку или ван брака, усвојена или пасторчад, 
· родитељи подносиоца захтева или његовог супружника или ванбрачног партнера који немају решену стамбену потребу и 
· друга лица која су подносилац захтева или његов супружник или ванбрачни партнер дужни по закону да издржавају, а који најмање две године имају пријављено пребивалиште на истој адреси пре објављивања Јавног позива.
Родитељем који сам врши родитељско право сматра се у случају: 1) када је други родитељ непознат, 2) када је други родитељ преминуо, 3) када је други родитељ потпуно лишен родитељског права односно пословне способности, 4) када само он живи са дететом, а суд још није донео одлуку о вршењу родитељског права, 5) на основу одлуке суда када не води заједнички живот са другим родитељем, а нису закључили споразум о вршењу родитељског права, 6) на основу одлуке суда када не води заједнички живот са другим родитељем, а закључили су споразум о заједничком или самосталном вршењу родитељског права који по процени суда није у најбољем интересу детета, 7) на основу одлуке суда када не води заједнички живот са другим родитељем, а закључили су споразум о самосталном вршењу родитељског права који је по процени суда у најбољем интересу детета.

V.
		Под приходима се подразумева просечан месечни приход породичног домаћинства подносиоца захтева остварен у периоду од шест месеци који претходе месецу у коме је расписан Јавни позив (период мај 2026. године – октобар 2026. године).
Под приходима се сматрају: 
1. примања и приходи који се остварују у месечним износима и то зарада, односно плата или накнада зараде, односно накнада плате, уговора о делу, пензија; 
2. приход од регистрованог пољопривредног газдинства; 
3. приход по основу обављања регистроване предузетничке делатности; 
4. приходи у виду добити или дивиденди кроз чланство у привредном друштву; 
5. други приходи у складу са законом. 
Под приходима се не сматрају примања која се остварују по основу инвалидитета. 

VI.
Максималан приход домаћинства, као услов за остваривање права на овај вид стамбене подршке, утврђује се у складу са чланом 91. Закона, док за минимални приход домаћинства, као обезбеђење плаћања непрофитне закупнине и других трошкова коришћења стана (струја, вода, грејање, комунално-стамбене услуге и др), подносилац захтева даје изјаву, под кривичном и материјалном одговорношћу и оверену код Јавног бележника, да његово домаћинство располаже приходима којима наведене обавезе може да измирује.   


VII.
Висина непрофитне закупнине за станове из тачке II. ове одлуке утврђeна је у складу са Законом и Правилником о јединственој методологији обрачуна непрофитне закупнине („Службени гласник РС“, број 90/17) (у даљем тексу: Правилник), на начин како следи:
	Р. бр.
	Адреса
	Износ непрофитне закупнине 
до 30.06.2027. године 
(у динарима)

	1.
	Нови Сад, Футошки пут 16ц, стан 44, П=42м2
	11.440,60

	2.
	Нови Сад, Бранислава Бороте 7, стан 29, П=42м2
	11.440,60

	3.
	Нови Сад, Новосадског сајма 52, стан 1, П=47м2 
	14.549,62

	4.
	Нови Сад, Милеве Марић 27, стан 214, П=53м2
	14.436,95

	5.
	Нови Сад, Веселина Маслеше 150, тан 2, П=62м2
	16.888,50



Непрофитна закупнина обрачунава се у фиксном динарском износу за период од годину дана, и то за другу половину текуће године и прву половину наредне године, а плаћа се у једнаким месечним ратама до 15. у месецу за текући месец.

VIII.
	Уговор о непрофитном закупу закључује се на период од годину дана и може се обновити у складу са Законом и Одлуком.
За време трајања непрофитног закупа, закупац је у обавези да, поред непрофитне закупнине, плаћа и све трошкове везане за коришћење стана (струја, вода, грејање, комунално-стамбене услуге и др).
Закупац не може стећи право својине над станом који му је дат у непрофитни закуп.

IX.
Рок за подношење захтева је 30 дана од дана објављивања Јавног позива, рачунајући од наредног дана од дана објављивања Јавног позива.

X.
Поступак спроводи Стамбена комисија за давање стана у јавној својини Града Новог Сада у непрофитни закуп (у даљем тексту: Стамбена комисија).

XI.
Захтеви се са документацијом прописаном овим јавним позивом подносе Стамбенoj комисији, путем Градске управе за имовину и имовинско-правне послове Града Новог Сада (у даљем тексту: Градска управа), у затвореним ковертама путем поште или писарнице Градске управе на адреси Нови Сад, Народног фронта број 53, са назнаком: „Захтев за Јавни позив за давање стана у јавној својини Града Новог Сада у непрофитни закуп“. 
На затвореној коверти треба да буде наведено име, презиме, адреса и контакт телефон подносиоца захтева. 
Захтеве могу поднети само физичка лица.
Захтеви се могу поднети на обрасцима који се могу преузети на писарници Градске управе у Новом Саду, Народног фронта број 53, на сајту Града Новог Сада (www.novisad.rs) и на сајту Градске управе (www.imovina.novisad.rs). 

XII.
	Стамбена комисија врши бодовање потпуних и благовремених захтева који испуњавају услове из Јавног позива у складу са Законом и Правилником.
	Захтеви се разматрају и бодују са стањем на дан подношења захтева на Јавни позив.
	Неблаговремене захтеве Стамбена комисија неће разматрати, о чему ће обавестити подносиоца захтева.
             Уколико поднети захтев садржи формални недостатак који спречава поступање по истом или ако је неразимљив и непотпун, Стамбена комисија ће писаним путем позвати подносиоца захтева да у року од осам дана отклони недостатке. 
	У случају из претходног става, уколико подносилац захтева у остављеном року не отклони недостатке, Стамбена комисија тај захтев неће даље разматрати и бодовати, о чему ће обавестити подносиоца захтева.             
             Захтеве који не испуњавају услове из Јавног позива у складу са законом и подзаконским актима, Стамбена комисија неће бодовати, о чему ће обавестити подносиоца захтева.

XIII.
На основу спроведеног бодовања захтева из тачке XII. став 1. овог јавног позива, Стамбена комисија сачињава Предлог листе реда првенства за давање стана у јавној својини Града Новог Сада у непрофитни закуп као вид стамбене подршке, који се објављује у дневном листу „Дневник“, на сајту Града Новог Сада и на сајту Градске управе.

XIV.
	На Предлог листе реда првенства из тачке XIII. Јавног позива подносилац захтева може да подносе приговор Градском већу Града Новог Сада, у року од 15 дана од дана објављивања Предлога листе реда првенства. 
	Приговор се подноси путем Градске управе, поштом на адресу Нови Сад, Народног фронта број 53, или путем писарнице Градске управе на истој адреси.
	Након доношења одлуке Градског већа Града Новог Сада о свим приговорима, Стамбена комисија утврђује Листу реда првенства за давање стана у јавној својини Града Новог Сада у непрофитни закуп као вид стамбене подршке, која се објављује у дневном листу „Дневник“, на сајту Града Новог Сада и на сајту Градске управе.
	На основу утврђене Листе реда првенства, Скупштина Града Новог Сада доноси одлуку о давању стана у јавној својини Града Новог Сада у непрофитни закуп као вид стамбене подршке, која се објављује у дневном листу „Дневник“, на сајту Града Новог Сада и на сајту Градске управе.
	На основу правоснажне одлуке Скупштине Града Новог Сада, закључује се уговор о давању стана у јавној својини Града Новог Сада у непрофитни закуп као вид стамбене подршке, у складу са Законом.

XV.
[bookmark: _GoBack]Станови из тачке II. овог јавног позива могу се погледати за време трајања Јавног позива у терминима о којима се информације могу добити на телефоне број: 021/489-00-11, 489-00-17, 489-00-22 и 489-00-57, на сајту Града Новог Сада и на сајту Градске управе.
Све додатне информације у вези станова из тачке II. овог јавног позива могу се добити на наведене бројеве телефона.

XVI.
Уз уредно попуњен захтев (Образац 1) подноси се и следећа документација:

1. ЗА ПОДНОСИОЦА ЗАХТЕВА И ЧЛАНОВЕ ЊЕГОВОГ ДОМАЋИНСТВА:

1.1. за подносиоца захтева:

	Р.бр.
	Потребна документација
	Документ издаје

	1. 
	Извод из матичне књиге рођених
	Градска управа за опште послове

	2. 
	Уверење о држављанству 
(не старије од шест месеци)
	Градска управа за опште послове

	3. 
	Потврда о пребивалишту која треба да садржи податке од прве пријаве пребивалишта на територији Града Новог Сада са свим променама до дана подношења захтева на Јавни позив (не старија од шест месеци)
	Министарство унутрашњих послова

	4. 
	Потврда о приходима за период од шест месеци за месеце који претходе месецу у коме је расписан Јавни позив
	Послодавац (за запослене) или Фонд за пензијско и инвалидско осигурање (за пензионере) или Национална служба за запошљавање или изјава о незапослености дата под кривичном и материјалном одговорношћу, оверена код Јавног бележника (Образац 2)

	5. 
	Доказ да располаже приходима којима може да измирује непрофитну закупнину и друге трошкове коришћења стана (струја, вода, грејање, комунално-стамбене услуге и др)  
	изјава дата под кривичном и материјалном одговорношћу, оверена код Јавног бележника (Образац 10)

	6. 
	Уверење о имовном стању за територију Града Новог Сада
	-Републички геодетски завод, Службе за катастар непокретности Нови Сад 1, 2 и 3,
-потврда Градске пореске управе

	7. 
	Доказ о имовном стању за територију Републике Србије
	Изјава дата под кривичном и материјалном одговорношћу и оверена код Јавног бележника да на територији Републике Србије нема у својини стан или породичну кућу нити је исте отуђио/поклонио/заменио у претходних 3 године од дана расписивања Јавног позива (Образац 3)

	8. 
	Доказ да је родитељ који сам врши родитељско право

	-Извод из матичне књиге рођених за децу без утврђеног очинства  уколико је други родитељ непознат  – издаје Градска управа за опште послове или
-Изјава дата под кривичном и материјалном одговорношћу, оверена код Јавног бележника да подносилац захтева живи са дететом/децом, а суд још није донео одлуку о вршењу родитељског права, под условом да је покренут поступак за доношење одлуке о вршењу родитељског права или
-Одлука надлежног суда уколико подносилац захтева не води заједнички живот са другим родитељем, а нису закључили споразум о вршењу родитељског права или су закључили споразум о заједничком или самосталном вршењу родитељског права који по процени суда није у најбољем интересу детета или су закључили споразум о самосталном вршењу родитељског права који је по процени суда у најбољем интересу детета или
-Извод из матичне књиге умрлих за другог родитеља или решење надлежног органа о проглашењу другог родитеља као несталог лица умрлим уколико је други родитељ преминуо или 
-одлука надлежног суда уколико је други родитељ потпуно лишен родитељског права односно пословне способности или
-одлука надлежног органа о поверавању малолетног детета уколико се ради о ванбрачним партнерима чија заједница је престала да траје

	9. 
	Доказ да је корисник права на новчану социјалну помоћ у смислу закона који уређује социјалну заштиту
	Потврда Центра за социјални рад Града Новог Сада



1.2. за сваког члана породичног домаћинства подносиоца захтева:

	Р.бр.
	          Потребна документација
	                Документ издаје

	1. 
	Извод из матичне књиге рођених 
	Градска управа за опште послове

	2. 
	Потврда о пребивалишту која треба да садржи податке од прве пријаве пребивалишта на територији Града Новог Сада са свим променама до дана подношења захтева на Јавни позив 
(не старија од шест месеци) 
	Министарство унутрашњих послова

	3. 
	Потврда о приходима или потврда о незапослености, све за период од шест месеци за месеце који претходе месецу у коме је расписан Јавни позив
	-Послодавац (за запослене) или Фонд за пензијско и инвалидско осигурање (за пензионере) или Национална служба за запошљавање или изјава о незапослености дата под кривичном и материјалном одговорношћу, оверена код Јавног бележника (Образац 2)

	4. 
	Уверење о имовном стању за територију Града Новог Сада
	-Републички геодетски завод, Службе за катастар непокретности Нови Сад 1, 2 и 3,
-потврда Градске пореске управе

	5. 
	Доказ о имовном стању за територију Републике Србије
	Изјава дата под кривичном и материјалном одговорношћу и оверена код Јавног бележника да на територији Републике Србије нема у својини стан или породичну кућу нити је исте отуђио/поклонио/заменио у претходних 3 године од дана расписивања Јавног позива (Образац 3, за малолетна лица изјаву даје подносилац захтева)

	6. 
	За члана породичног домаћинства узраста 14-26 година: потврда о приходима или потврда о незапослености или потврда да имају статус редовног ученика/редовног студента, све за период од шест месеци за месеце који претходе месецу у коме је расписан Јавни позив
	-Послодавац или Национална служба за запошљавање или 
-изјава дата под кривичном и материјалном одговорношћу, оверена од стране Јавног бележника да је лице било незапослено и да није остваривало приходе (Образац 2, за малолетна лица изјаву даје подносилац захтева) или 
-потврда основне/средње школе/факултета

	7. 
	За усвојену децу подносиоца захтева - решење
	Центар за социјални рад Града Новог Сада

	8. 
	За лица која су подносилац захтева и чланови његовог породичног домаћинства дужни по закону да издржавају - пресуда
	Надлежни суд

	9. 
	Доказ да је дете са сметњама у развоју, инвалидитетом или оболело од тешких болести
	Извештај лекарске комисије или налаз конзилијума лекара или друга медицинска документација којом се доказује постојање сметњи у развоју или тешке болести или решење Фонда за пензијско и инвалидско осигурање или решење Националне службе за запошљавањеили или уверење Центра за социјални рад Града Новог Сад или мишљење или решење надлежног органа односно комисије



*НАПОМЕНА: 
- документи из напред наведених табела подносе се у оригиналу или копијама овереним код Јавног бележника,
- поред доказа наведених у тач. 1.1. и 1.2, Стамбена комисија може од подносиоца или по службеној дужности прибављати и друге доказе потребне за поступање по захтевима поднетим на Јавни позив, 
- у складу са чланом 103. став 1. Закона о општем управном поступку („Службени гласник РС“, бр. 18/16, 95/18-аутентично тумачење и 2/23-одлука УС), Стамбена комисија може, путем Градске управе, по службеној дужности прибавити следећу документацију за подносиоца захтева и чланове његовог домаћинства: 
· извод из матичне књиге рођених, 
· уверење о држављанству, 
· потврду о пребивалишту, 
· уверења о имовном стању за територију Града Новог Сада,
· потврде Градске пореске управе,
осим уколико подносилац захтева у складу са ставом 3. истог члана изричито изјави да ће ту документацију прибавити сам.

2. ЗА МЕРИЛА РЕДА ПРВЕНСТВА ПРЕМА УТВРЂЕНИМ КРИТЕРИЈУМИМА У СКЛАДУ СА ПРАВИЛНИКОМ О МЕРИЛИМА ЗА УТВРЂИВАЊЕ РЕДА ПРВЕНСТВА ЗА ДОДЕЛУ СТАМБЕНЕ ПОДРШКЕ („СЛУЖБЕНИ ГЛАСНИК РС“, БРОЈ 75/17) И ТО:

За утврђивање реда првенства за решавање стамбене потребе по овом јавном позиву одређују се мерила према следећим критеријумима:
2.1. стамбени статус на територији Града Новог Сада,
2.2. здравствено стање,
2.3. инвалидност и телесно оштећење.


2.1. Документација за мерило реда првенства према критеријуму стамбеног статуса на територији Града Новог Сада (вреднује се само последњи стамбени статус на територији Града Новог Сада који је у континуитету остварен до дана подношења захтева на Јавни позив, а за утврђивање периода трајања одређеног стамбеног статуса рачунају се само цели годишњи периоди тог статуса од дана његовог настанка до дана подношења захтева на Јавни позив) (обрасци 5 и 5А):

2.1.1. подстанар:
· уговор о подстанарском односу или 
· изјава подносиоца захтева, дата под кривичном и материјалном одговорношћу и оверена код Јавног бележника, са тачним датумима почетка и престанка подстанарског статуса, адресама на којима је становао на територији Града Новог Сада и подацима за станодавца код кога је становао (име, презиме, адреса и др) (Образац 5) и изјава два сведока дата под кривичном и материјалном одговорношћу, оверена код Јавног бележника, да подносилац захтева има статус подстанара (Образац 5А).

* НАПОМЕНА: 
- статус подстанара који је краћи од годину дана не бодује се, већ се у том случају бодује претходни стамбени статус,
- статус подстанара бодује се само за период који је у континуитету остварен на територији Града Новог Сада и то најраније од дана прве пријаве пребивалишта,
- не сматра се подстанарским статусом уколико подносилац захтева станује у стану који је у својини односно државини родитеља подносиоца захтева, родитеља супружника или ванбрачног партнера подносиоца захтева или сродника у правој линији.   

2.1.2. колективни смештај – доказ да подносилац захтева живи у смештају који има карактер колективног смештаја (потврда установе и др). 

2.1.3. становање у заједничком домаћинству (становање са својим родитељима или родитељима свог супружника или ванбрачног партнера или становање код сродника у правој линији) (обрасци 6 и 6А):
· изјава подносиоца захтева, дата под кривичном и материјалном одговорношћу и оверена код Јавног бележника, о броју чланова који живе у заједничком домаћинству (Образац 6),
· доказ о власништву на стану или о коришћењу стана за лице код кога подносилац захтева станује у заједничком домаћинству, за стан у коме заједно живе,
· уверење о имовном стању за територију Града Новог Сада за лице код кога подносилац захтева станује у заједничком домаћинству (Републички геодетски завод, Службе за катастар непокретности Нови Сад 1, 2 и 3),        
· потврда о пребивалишту за лице код кога подносилац захтева станује (не старија од шест месеци),                                                                                  
· изјава лица код кога подносилац захтева станује у заједничком домаћинству, дата под кривичном и материјалном одговорношћу и оверена код Јавног бележника, да не поседује још један или више станова или породичних кућа на територији Републике Србије, а ван територије Града Новог Сада (Образац 6A),                           
· изјава лица код кога подносилац захтева станује у заједничком домаћинству, дата под кривичном и материјалном одговорношћу и оверена код Јавног бележника, о сродству са подносиоцем захтева или други документ којим се доказује сродство подносиоца захтева са лицем са којим живи у заједничком домаћинству (Образац 6A).


*НАПОМЕНА: 
- становање код својих родитеља или родитеља супружника или ванбрачног партнера и сродника у правој линији, не сматра се становањем у заједничком домаћинству уколико та лица имају у својини још један или више станова или породичних кућа на територији Републике Србије,
- подносилац захтева и сви чланови његовог породичног домаћинства морају имати пријављено пребивалиште на адреси стана у коме живе у заједничком домаћинству,
- у случају да подносилац захтева и сви чланови његовог породичног домаћинства немају пријављено пребивалиште на адреси стана у коме живе у заједничком домаћинству, стамбени статус бодоваће се као - други стамбени статус. 

2.1.4. становање код блиских сродника (рођени брат и сестра, браћа и сестра родитеља оба супружника или ванбрачног партнера и њихова деца) (обрасци 7 и 7А):
· изјава подносиоца захтева да станује код блиског сродника, дата под кривичном и материјалном одговорношћу и оверена код Јавног бележника (Образац 7),          
· доказ о власништву на стану или о коришћењу стана за блиског сродника кода кога подносилац захтева станује у заједничком домаћинству, за стан у коме заједно живе,                          
· уверење о имовном стању за територију Града Новог Сада за блиског сродника код кога подносилац захтева станује у заједничком домаћинству (Републички геодетски завод, Службе за катастар непокретности Нови Сад 1, 2 и 3), 
· потврда о пребивалишту за блиског сродника код кога подносилац захтева станује (не старија од шест месеци), 
· изјава блиског сродника код кога подносилац захтева станује у заједничком домаћинству, дата под кривичном и материјалном одговорношћу и оверена код Јавног бележника, да не поседује још један или више станова или породичних кућа на територији Републике Србије, а ван територије Града Новог Сада (Образац 7А),                           
· изјава блиског сродника код кога подносилац захтева станује, дата под кривичном и материјалном одговорношћу и оверена код Јавног бележника, о сродству са подносиоцем захтева или други документ којим се доказује сродство подносиоца захтева са блиским сродником са којим живи у заједничком домаћинству (Образац 7А).

*НАПОМЕНА: 
- подносилац захтева и сви чланови његовог породичног домаћинства морају имати пријављено пребивалиште на адреси стана у коме живе код блиског сродника,
- у случају да подносилац захтева и сви чланови његовог породичног домаћинства немају пријављено пребивалиште на адреси стана у коме живе код блиског сродника, стамбени статус бодоваће се као - други стамбени статус.

2.1.5. становање у заједничким просторијама зграде са правним основом (обрасци 8 и 8А):
· изјава подносиоца захтева да станује у заједничким просторијама зграде са правним основом са подацима о тим заједничким просторијама зграде (адреса, ознака/обележје заједничких просторија, спрат и др), дата под кривичном и материјалном одговорношћу и оверена код Јавног бележника (Образац 8) и изјава управника/професионалног управника стамбене зграде да подносилац захтева станује у заједничким просторијама зграде (Образац 8А) или 
· уговор о коришћењу заједничких просторија зграде.

2.1.6. становање у стану или заједничким просторијама зграде без правног основа (образац 9):
· изјава подносиоца захтева да станује у стану или заједничким просторијама зграде без правног основа са подацима о том стану или заједничким просторијама зграде (адреса, број стана, ознака/обележје заједничких просторија, спрат и др), дата под кривичном и материјалном одговорношћу и оверена код Јавног бележника (Образац 9).

*НАПОМЕНА: становање у стану или заједничким просторијама зграде без правног основа сматра се и становање за које је престао да важи правни основ.                                                
2.1.7. други стамбени статус:
· оверена изјава подносиоца захтева са образложењем стамбеног статуса.                                                
2.2. Документација за мерило према критеријуму здравственог стања подносиоца захтева и чланова његовог породичног домаћинства (само за лица са тешком болешћу која немају статус особе са инвалидитетом): 

· извештај лекарске комисије или налаз конзилијума лекара или друга медицинска документација којом се доказује постојање тешке болести подносиоца захтева или члана његовог породичног домаћинства, не старије од годину дана од дана подношења захтева на Јавни позив.

*НАПОМЕНА: 
- сходно члану 6. Правилника о  мерилима за утврђивање реда првенства за доделу стамбене подршке („Службени гласник Републике Србије“, број 75/17) тешком болешћу сматрају се: малигне болести, теже болести крви, инсулин зависни дијабетис мелитус, хронична бубрежна инсуфицијенција на дијализи и после транплантације, тешке урођене и стечене срчане мане, тешки облици астме, хронична неспецифична болест плућа, активна туберкулоза, системске аутоимуне болести, прогресивна неуромишићна обољења, епилепсија, тежи душевни поремећаји и друга тешка обољења,
- достављену лекарску или другу медицинску документацију, Стамбена комисија доставља надлежној здравственој установи ради прибављања мишљења да се та тешка болест сматра тешком болешћу сходно члану 6. горе наведеног Правилника.

2.3. Документација за мерило према критеријуму инвалидности и телесног оштећења подносиоца захтева и чланова његовог породичног домаћинства (само за лица са статусом особе са инвалидитетом): 

· за особе са инвалидитетом – решење Фонда за пензијско и инвалидско осигурање или решење Националне службе за запошљавање или решење Управе за борачко-инвалидску заштиту Града Новог Сада, донето до дана подношења захтева на Јавни позив
· за особе са телесним оштећењем – решење Републичког фонда за пензијско и инвалидско осигурање или решење Националне службе за запошљавање или уверење Центра за социјални рад Града Новог Сада, донето до дана подношења захтева на Јавни позив,
· за особе са психофизичком ометеношћу – мишљење или решење надлежног органа односно комисије, донето до дана подношења захтева на Јавни позив.

